**Változások a betegellátásban a koronavírus-járvány megfékezése kapcsán**

**DEKK Sportegészségügyi Klinika**

A DEKK Sportegészségügyi Klinikán az Országos Sportegészségügyi Intézet által felügyelt **sportorvosi engedély kiadása szünetel**.

**Sportolók esetén a sportártalmak, sérülések ellátása**, beleértve a szakorvosi vizsgálatot, a rehabilitációs kezeléseket (gyógytorna, fizioterápia) minden esetben csak **egyedi mérlegelés után lehetséges.**

Ezzel kapcsolatosan **előzetes egyeztetés szükséges e-mailen vagy telefonon** a sportoló/egyesület és a Klinika vezetője között.

Amennyiben lehetséges a távfelügyelettel végzett otthoni kezelés, ez részesítendő előnyben.

**Személyes megjelenést igénylő kezelés csak egyéni ellátás formájában végezhető**, a csoportos terápia szünetel.

Az épületbe történő **belépéskor a**z automata mellett **végezzenek kézfertőtlenítést** a mellékelt oldatokkal. A **váróteremben** kérjük, **egymástól biztonságos – lehetőleg 2, de legalább 1 méter** – távolságra foglaljanak helyet. A **védőmaszk** hordása hasznos, a személyi **kézfertőtlenítő** alkalmazása kötelező.

A betegellátás során a **testi kontaktust igénylő eljárások** (pl. manuálterápia, eszközzel végzett beavatkozás) **nem alkalmazhatók.**

**Kérdéseiket az alábbi elérhetőségeken** tehetik fel:

* e-mailben a posanne.gabi@med.unideb.hu vagy a szanto.sandor@med.unideb.hu címen
* Telefonon az 52/411-717/75930 vagy a 20/9837447-es számon

A Sportegészségügyi Klinika munkatársai igyekeznek mielőbb válaszolni.